Les versions catalana i castellana d'aquest document van ser publicades en el DOGC núm. 6077, de 29.2.2012.
Un aute des objectius dera Lei 2/2002 siguec eth d'efectuar ua simplificacion des procediments urbanistics, entà propiciar-ne era rapidesa e era eficàcia.
En aguesta linha, se dispòse tanben que, mejançant era formulacion de plans directors urbanistics promoigudi pera Generalitat, se poguen delimitar sectors d'interès supramunicipau e ordenar-les detalhadament entà implantar-i activitats d'especiau importància sociau o economica, entà plaçar enes encastres d'interès territoriau definidi en planejament territoriau, en coeréncia damb es sues normes.
Efectivament, es plans territoriaus aprovadi definissen encastres que per rasons de localizacion, connectivitat, topografia o d'autes condicions poguen auer un papèr estrategic ena estructuracion territoriau, tanben establissen encastres apropriadi entara implantacion d'activitats economiques a escala supramunicipau e encastres susceptibles de transformacion o extension urbana d'interès entà tot eth territòri ordenat.
Tanben, en matèria de planejament urbanistic, s'introdusissen mesures entà redusir es terminis des tramits entara aprobacion des esturments de planejament urbanistic e se da un nau impuls ara publicitat des plans aprovats pera Administracion dera Generalitat mejançant era obligada incorporacion, ena publicacion en Diari Oficial de la Generalitat de Catalunya des acòrds d'aprobacion definitiva, d'un ligam damb eth Registre de planejament urbanistic de Catalonha que permete era consulta telematica immediata deth contengut des documents que conformen eth plan.
Per çò que hè ara constitucion dera garantia dera execucion des òbres d'urbanizacion, aguesta lei amplie eth termini entà acreditar era nomentada constitucion, qu'establís en un an, transcorrut aguest era Administracion a de requerir as persones obligades que complisquen era sua obligacion e les a d'avertir que se non ac hèn en termini concedit damb aguesta finalitat era tramitacion deth plan demore sense cap efècte.
Tà assegurar era volontat legisladora en aguest sens e eliminar quinsevolhe dobte ad aguest respècte, aguesta lei sistematize era figura deth plan especiau urbanistic en tot diferenciar entre es plans especiaus urbanistics que desvolopen es previsions substantives deth planejament territoriau o urbanistic generau, siguen previsti exprèssament o non en aguest planejament, e es plans especiaus urbanistics autonòms respècte as previsions substantives deth planejament territoriau o urbanistic relatives as elements fondamentaus dera estructura generau dera ordenacion deth territòri.
Fin finau, tanben cau nomentar qu'era reforma manten era obligacion de plaçar es resèrves en tot evitar era concentracion excessiva d'abitatges d'aguest tipe, entà favorir era coesion sociau e empedir era segregacion territoriau des ciutadans per rason deth sòn nivèu de renda.
Aguesta Lei, en atencion tanben as peculiaritats des municipis de poblacion inferiora a tres mil abitants d'escassa complexitat urbanistica, regits per un plan d'ordenacion urbanistica municipau que sonque distinguís entre terren urban e terren non urbanizable, admet qu'aguest plan pogue establir era resèrva entath sistèma generau d'espacis liures publics que resulte adequada as besonhs deth municipi, sense subjeccion a un minim legaument establit.
Respècte as modificacions des plans d'ordenacion urbanistica municipau, aguesta lei aclarís eth tractament qu'an d'auer es proposicions que pòden presentar es particulars entara modificacion d'aguesti plans d'iniciativa publica, e especifica que non an dret ath tramit, sense perjudici dera possibilitat qu'er ajuntament pogue assumir exprèssament era iniciativa publica entà formular-les.
Damb era finalitat, totun, de fomentar era remodelacion e era reforma urbanes en terren urban non consolidat, era Lei fixe aguest percentatge mès elevat sonque respècte as modificacions que compòrten un increment deth tet edificable.
En cambi, en terren urbanizable era Lei esten era aplicacion deth 15%, mès sonque as sectors qu'artenhen aguest classament mejançant es esturments de planejament generau o es sues revisions o modificacions que s'apròven iniciaument a compdar dera entrada en vigor dera Lei, ei a díder, eth proprietari de terren que ja ei classat coma terren urbanizable, delimitat o non delimitat, o es que poguen arténher aguest classament perqué ja s'an començat es tramits entara aprobacion d'aguesti esturments o es sues revisions o modificacions en moment d'entrada en vigor dera Lei, demoren sometudi ath regim legau de cessions de solèr damb profitament establit de conformitat damb era normativa anteriora.
Era reforma incidís, tanben, ena regulacion deth solèr non urbanizable entà adméter era reabilitacion des construccions ruraus non usades que s'includisquen en correspondent catalòg entà corregir-ne er impacte ambientau o paisatgistic negatiu.
En toti es cassi, s'establís qu'era destinacion des edificacions catalogades enes usatges admetudi a d'èster compatibla damb es activitats agràries implantades en entorn immediat entà non perjudicar-ne era contunhitat.
En cas de projèctes que compòrten er establiment o era ampliacion d'activitats ramadères, era lei manten era subjeccion deth projècte a informacion publica e establís era exigéncia d'un informe deth departament competent en matèria de ramaderia relatiu ath compliment des requisits de distàncies establidi pera normativa aplicabla, damb ua importanta simplificacion globau deth procediment respècte dera normativa vigenta enquiath moment dera aprobacion d'aguesta lei.
Ath delà, era reforma includís explicitament entre es òbres provisionaus es òbres vinculades a activitats economiques preexistentes, e respècte ath regim dehòra d'ordenacion, es òbres adreçades a facilitar era accessibilitat e era supression de barrères arquitectoniques.
Fin finau, entà facilitar era execucion d'òbra publica, s'introdusís era possibilitat de liurar es bens immòbles qu'intègren aguesti patrimònis, coma contraprestacion en concèpte de pagament, entà retribuir as contractistes dera execucion d'actuacions vinculades as nomentades finalitats.
Damb aguesta finalitat, remet diuèrsi aspèctes ath desplegament per reglament, elimine era preceptiva intervencion dera Administracion dera Generalitat ena resolucion de determinats procediments sancionadors tramitats per ajuntaments, delimite damb mès nitidesa es tipes infractors, adapte es quantitats des multes e establís un sistèma mès senzilh entà calcular es sancions aplicables enes suposicions de restauracion volontària dera realitat fisica o juridica alterada.
Aguesta regulacion se complète damb es disposicions que concludissen era lei.
Ad aguest efècte, era Lei abilite tà que se poguen establir per reglament es requisits que permeten era division des poligòns d'actuacion urbanistica en unitats de gestion urbanistica parciau e es mecanismes e garanties de besonh entà arténher eth repartiment equitatiu de beneficis e cargues derivats deth planejament urbanistic en sen de cada poligòn d'actuacion urbanistica.
Per çò que hè ath regim transitòri, cau remercar er establiment d'ua prorròga extraordinària tà qu'es persones titulares de licéncies d'òbres autrejades abans dera entrada en vigor d'aguesta lei qu'agen quedat paralizades per motiu dera actuau conjuntura de crisi economica en sector dera construccion poguen contunhar es òbres sense besonh de sollicitar ua naua licéncia adaptada as exigéncies derivades dera naua normativa tecnica en matèria d'edificacion e d'abitatge, s'aguesta adaptacion resulte non-viable economicament.
Era disposicion derogatòria incidís d'ua manèra específica sus es articles de normes legaus o reglamentàries que s'opòsen as naues determinacions legaus o eth contengut d'aguestes a demorat incorporat ena Lei d'urbanisme mejançant es reformes operades.
Se tracte d'ua mesura conjunturau entà non méter en perilh es objectius de consolidacion fiscau en marc europèu damb relacion as administracions publiques afectades.
Se modifique era letra b der apartat 2 der article 16 deth tèxte rehonut dera Lei d'urbanisme, que rèste redigida dera manèra següenta:
Aguesta compatibilitat d'usatges diferenti sonque pòt comportar ua qualificacion urbanistica de profitament privat en sòtol s'eth planejament urbanistic ordène naui sistèmes urbanistics, non previsti en planejament urbanistic anterior, que non son exigibles en compliment des estandards minims establidi pera legislacion urbanistica o peth planejament urbanistic generau.
Se modifique era letra b der apartat 1 der article 40 deth tèxte rehonut dera Lei d'urbanisme, que rèste redigida dera manèra següenta:
En aguestes infrastructures s'includissen es de transpòrt public que siguen necessàries coma conseqüéncia dera mobilitat generada pera actuacion que se'n tracte.
Entà assegurar era participacion dera iniciativa privada ena construccion d'abitatges de proteccion publica se pòt distribuir era cession de solèr damb profitament proporcionaument entre es diferentes qualificacions de zòna der encastre d'actuacion.
"a) Reconstruir e reabilitar es masi e es cases ruraus que calgue preservar e recuperar per rasons arquitectoniques, istoriques, ambientaus, paisatgistiques o sociaus.
"b) Reconstruir e reabilitar d'autes bastisses anteriores ara entrada en vigor deth prumèr esturment de planejament urbanistic generau en cada municipi e que calgue preservar e recuperar per rasons arquitectoniques o istoriques.
Es construccions que'n hè referéncia er apartat 3 an d'auer estat includides peth planejament urbanistic en catalòg qu'establís er article 50.2, damb prevision de destinar-les a abitatge familiar; a un establiment otelèr damb excludiment dera modalitat d'otèl apartament; a un establiment de torisme rurau; a activitats d'educacion en léser, artesanaus, artistiques o de restauracion; a equipaments, o a servicis comunitaris.
En toti es cassi, es usatges des construccions que'n hè referéncia aguest apartat an d'èster compatibles damb es activitats agràries implantades en entorn immediat respectiu."
Maugrat açò, se pòden establir per reglament es suposicions que, pr'amor dera escassa entitat des òbres o dera superfícia de solèr afectada pera actuacion, non ei exigibla era aprobacion deth projècte.
Es determinacions der article 48 s'apliquen tanben as actuacions següentes en solèr non urbanizable:
Totun, es projèctes relatius a activitats ramadères preexistentes que, sense incrementar era capacitat productiva des installacions, sonque compòrten òbres entà adaptar aguestes installacions as exigéncies derivades dera legislacion aplicabla en matèria de ramaderia non requerissen es informes nomentadi, senon que demoren subjèctes sonque a licéncia municipau."
Ena suposicion der article 47.3.c, era reabilitacion dera construccion afectada pòt comportar era reduccion deth volum preexistent s'açò ei de besonh entà corregir-ne er impacte ambientau o paisatgistic negatiu."
"a) Era constitucion des garanties de besonh entà assegurar era reposicion dera situacion alterada ath sòn estat originari.
Era eficàcia dera autorizacion rèste supeditada ad aguesta constància registrau."
Se hig ua naua letra, era g, ar apartat 1 der article 56 deth tèxte rehonut dera Lei d'urbanisme, damb eth tèxte següent:
Damb aguesta finalitat, pòden modificar eth classament urbanistic deth solèr o es condicions de desvolopament previstes peth planejament urbanistic vigent.
Se modifique era letra c der apartat 2 der article 57 deth tèxte rehonut dera Lei d'urbanisme, que rèste redigida dera manèra següenta:
Son exemptats d'aguesta obligacion minima es plans d'ordenacion urbanistica municipau següents, exceptat qu'eth planejament territoriau o director urbanistic determine ua auta causa:
"b) Es des municipis de mens de cinc mil abitants, que non son cap-lòcs de comarca e que complisquen es requisits següents:
Se modifique era letra f der apartat 1 der article 58 deth tèxte rehonut dera Lei d'urbanisme, que rèste redigida dera manèra següenta:
"f) Definissen eth sistèma generau d'espacis liures publics, qu'a de respóner, coma minim, ara proporcion de 20 m2 per cada 100 m2 de tet admetut peth planejament urbanistic entar usatge residenciau non includit en cap sector de planejament urbanistic.
Enes sectors d'usatge residenciau, es plans parciaus urbanistics an de reservar solèr entà sistèmes, coma minim, enes proporcions següentes:
"a) Entà zònes verdes e espacis liures publics, 20 m 2 de solèr per cada 100 m 2 de tet edificable, damb un minim deth 10% dera superfícia der encastre d'actuacion urbanistica.
"b) Entà equipaments de titularitat publica, eth valor inferior resultant des proporcions següentes: 20 m 2 de solèr per cada 100 m 2 de tet o 20 m 2 de solèr per cada abitatge; damb un minim, en toti es cassi, deth 5% dera superfícia der encastre d'actuacion urbanistica, ath delà deth solèr destinat a servicis tecnics, s'escatz.
"c) Es plans especiaus urbanistics de desvolopament, exceptat des que correspon d'aprovar as ajuntaments de conformitat damb er article 81."
Procediment d'avaloracion ambientau des esturments de planejament urbanistic
Aguesta integracion, d'acòrd damb era legislacion en matèria d'avaloracion ambientau de plans e programes, compòrte necessàriament es actuacions següentes:
"b) Era elaboracion, per organ o era persona que promoigue eth plan, d'un informe de sostenibilitat ambientau d'acòrd damb eth document de referéncia.
"d) Era elaboracion, per organ o era persona que promòigue eth plan, dera memòria ambientau, damb er acòrd der òrgan ambientau.
"f) Era publicitat deth plan aprovat definitivament, qu'a de complir es requisits derivats der article 28 dera Lei 6/2009, deth 28 d'abriu, d'avaloracion ambientau de plans e programes.
Era declaracion d'impacte ambientau s'a d'efectuar, segontes correspone, abans dera aprobacion provisionau o abans dera aprobacion definitiva der expedient."
En cas d'incompliment des terminis de tramitacion establits per article 89 respècte des plans urbanistics derivats, era subrogacion se pòt produsir a instància des persones interessades."
S'a transcorrut eth termini establit entà adoptar era resolucion relativa ara aprobacion iniciau o provisionau deth planejament derivat, aguest s'enten aprovat, iniciaument o provisionaument, segontes que correspone, per silenci administratiu positiu, tostemp qu'era documentacion sigue complèta en inici deth comput deth termini.
Se, un viatge transcorruts es nomentadi terminis, non s'a notificat cap acte exprès, s'enten que i a agut silenci administratiu positiu e que s'a produsit era aprobacion definitiva deth tèxte rehonut o que s'a completat definitivament er expedient, damb era documentacion aportada."
"Era modificacion de quinsevolhe des elements d'ua figura deth planejament urbanistic se subjècte as madeishes disposicions que ne regissen era formacion, damb es excepcions que s'establisquen per reglament e es particularitats següentes:
Se modifique era letra a der apartat 2 der article 97 deth tèxte rehonut dera Lei d'urbanisme, que rèste redigida dera manera següenta:
"c) Eth manteniment des condicions adequades de ventilacion, exposicion ath solei e vistes des edificacions vesies, quan se redusís era distància respècte ad aguestes edificacions.
Enes cassi que'n referéncia er apartat 3, es espacis aucupats pes servicis comuns nomentadi non computen a efèctes deth volum edificable dera parcèla ne des distàncies minimes dera edificacion enes limits dera parcèla, a d'autes edificacions o ara via publica."
Modificacion des figures de planejament urbanistic generau que compòrten un increment deth tet edificable, dera densitat der usatge residenciau o dera intensitat, o era transformacion des usatges
Es modificacions d'esturments de planejament generau que compòrten un increment deth tet edificable, dera densitat der usatge residenciau o dera intensitat des usatges, o era transformacion des usatges establidi anteriorament an d'includir ena documentacion es especificacions següentes:
"a) Era identitat de toti es proprietaris o titulars de d'auti drets reaus sus es finques afectades, publiques o privades, pendent es cinc ans anteriors ar inici deth procediment de modificacion, e es títols en vertut des quaus an aquerit es terrens.
"b) Era prevision, en document dera agenda o deth programa d'actuacion deth plan, dera execucion immediata deth planejament e er establiment deth termini concrèt entà aguesta execucion, eth quau a d'èster proporcionat ara magnitud dera actuacion.
"a) S'es determinacions deth planejament generau que s'an de modificar an ua vigéncia inferiora a cinc ans, requerissen er informe favorable dera comission territoriau d'urbanisme competenta, abans dera tramitacion.
Er informe a d'èster demanat pera administracion competenta entà tramitar-lo e s'enten emés en sens favorable se passen tres mesi des de que se demanèc sense que s'age notificat.
Es motius que justifiquen era modificacion an d'èster explicitadi convenientament ena sollicitud d'informe e s'an de fondamentar en rasons d'interès public degudament enumerades e objectivades.
Totun, er ajuntament pòt assumir exprèssament era iniciativa publica entà formular-les."
Se modifique er article 103 deth tèxte rehonut dera Lei d'urbanisme, que rèste redigit dera manera següenta:
Eth Registre de planejament urbanistic de Catalonha garantís era publicitat des esturments de planejament urbanistic en vigor mejançant era consulta publica presenciau e telematica des esturments que i son depositadi.
Era publicacion en Diari Oficial de la Generalitat de Catalunya des acòrds d'aprobacion definitiva des plans urbanistics adoptadi pera Administracion dera Generalitat a d'includir eth ligam damb eth Registre de planejament urbanistic de Catalonha que permete era consulta telematica deth contengut des documents que conformen eth plan, entà facilitar er accès immediat ath contengut des esturments de planejament urbanistic.
Tot eth mon a dret a èster informat per escrit per ajuntament que pertòque, en termini d'un mes a compdar dera sollicitud, deth regim urbanistic aplicable a ua finca o a un sector de solèr, mejançant era emission de certificats de regim urbanistic.
Eth termini entà acreditar era constitucion dera garantia dauant dera administracion urbanistica que pertòque ei d'un an.
Transcorrut aguest termini sense que s'age acreditat, era administracion a de requerir as persones obligades que complisquen era sua obligacion e les a d'advertir que, se non ac hèn en termini concedit damb aguesta finalitat, era tramitacion deth plan rèste sense cap efècte, d'acòrd damb aquerò que s'establisque per reglament."
Aguesta quantitat merite interèssi per demora a favor dera persona expropiada des deth moment quan age transcorrut eth termini nomentat e enquia que s'age pagat.
"d) Es terrens a on i age construccions o installacions en usatge o susceptibles d'èster utilizades, sigue entà usatge pròpri o entà auer-ne un rendiment economic.
Eth comput des terminis tà advertir ara administracion que pertòque, tà presentar era huelha de presatge correspondenta e entà adreçar-se ath Jurat d'Expropiacion de Catalonha entà que fixe eth prètz just establidi pes apartats 1 e 2 demore suspenut s'es organs competents entara aprobacion iniciau d'ua figura de planejament urbanistic adòpten er acòrd apertient de conformitat damb es articles 73 e 74.
Enes encastres afectats per aguest acòrd, era suspension tanben compòrte era des procediments de presatge sollicitats dauant deth Jurat d'Expropiacion de Catalonha d'acòrd damb era condicion dusau der apartat 2.
Eth calcul des terminis e era tramitacion des expedients d'expropiacion per ministèri dera lei iniciats se reprenen se passe eth termini de suspension acordat sense que s'age produsit era publicacion a efèctes dera executivitat dera figura de planejament urbanistic tramitada.
En aguest cas, era resolucion que mete fin ath procediment correspondent a de manifestar aguestes circonstàncies e ordenar er archivament des actuacions, sense que se produsisque era expropiacion des bens."
Es poligòns d'actuacion urbanistica son es encastres territoriaus minims entà amiar a tèrme era gestion urbanistica integrada.
Se pòden concretar per reglament es suposicions de discontinuitat."
"e) Un viatge aprovat definitivament o acreditat er acte suposat, segontes aquerò qu'establís era legislacion de procediment administratiu comun, era administracion n'a d'ordenar era publicacion e era notificacion reglamentàries e, se s'escatz, era formalizacion correspondenta."
Ena suposicion que calgue satisfèr indemnizacions pera extincion de drets de proprietat sus es finques aportades a persones que, pera escassa quantia des sòns drets, non resulten adjudicatàries de finques, era certificacion s'a d'acompanhar damb era acreditacion deth pagament o dera consignacion d'aguestes indemnizacions."
Se modifique era letra a der apartat 2 der article 157 deth tèxte rehonut dera Lei d'urbanisme, que rèste redigida dera manèra següenta:
"a) Cada airau residenciau estrategic a de constituir sigue un sector de solèr urbanizable delimitat, eth classament deth quau s'establís per miei deth plan director urbanistic que'n hè era delimitacion, en cas que non age aguest classament d'acòrd damb eth planejament generau municipau vigent, sigue un sector de planejament derivat en solèr urban non consolidat establit peth planejament generau municipau vigent.
Es sectors d'interès supramunicipau son actuacions d'especiau importància sociau o economica o de caracteristiques singulares que promò era Administracion dera Generalitat mejançant era elaboracion de plans directors urbanistics, era aprobacion definitiva des quaus permet amiar a tèrme dirèctament era transformacion urbanistica deth solèr.
Eth patrimòni de solèr e d'abitatge des entitats publiques se destine as finalitats següentes:
"b) Hèr efectiu eth dret des ciutadans tà accedir a un abitatge digne e adequat.
Transmission de bens deth patrimòni public de solèr e d'abitatge e constitucion deth dret de superfícia".
Es administracions publiques o es entitats urbanistiques especiaus que gestionen eth respectiu patrimòni public de solèr e d'abitatge pòden cedir gratuïtament es bens que i son integradi, o alienar-les per un prètz inferior ath dera sua avaloracion, a favor de d'autes administracions o entitats publiques, o d'entitats privades sense desirs de guanh, entà atier besonhs d'abitatge de caractèr sociau o d'equipament comunitari, entà generar activitat economica en airaus deprimits o entà formar resèrves tà protegir e tutelar eth solèr non urbanizable.
Er organ competent tà acordar era cession gratuita des bens, o era alienacion per un prètz inferior ath dera sua avaloracion, a de concretar ena resolucion apertienta era destinacion que la justifique, ara quau demore vinculat eth ben cedit o alienat, e eth termini entà hèr-la efectiva.
S'eth crompador incomplís aguest termini o, posteriorament, non destine eth ben ara finalitat o ar usatge vinculats, o non se complissen es cargues o es condicions imposades, demore resòlvuda era cession o era alienacion e eth ben retorne ara administracion o ara entitat transmissora."
Era persona crompadora, mejançant eth document public de transmission, s'a d'obligar a destinar es bens transmetudi ara finalitat establida enes tèrmes fixats, e a non transméter es bens crompats a tresaus persones per actes inter vivos en tant non les destine ad aguesta finalitat, exceptat qu'era administracion o entitat transmetenta ac autorize.
S'era persona qu'ac crompe incomplís es tèrmes fixadi entà destinar es bens ara finalitat establida, era administracion o entitat transmetenta pòt exigir eth compliment d'aguesta obligacion finalista o resòlver eth contracte de transmission damb era compensacion des damatges e er abonament d'interèssi en andús cassi, en tot tier en compde es indemnizacions o penalizacions que, s'escatz, era administracion o entitat transmetenta establisque en document public de transmission.
Totun, era administracion o entitat transmetenta pòt prorrògar es terminis fixadi entà complir era obligacion nomentada.
Eth municipi exercís era potestat de proteccion dera legalitat urbanistica respècte as transgressions cometudes en sòn territori.
S'a d'establir per reglament eth sistèma entà coordinar er exercici dera potestat de proteccion dera legalitat urbanistica entre es administracions competentes.
Era orde de suspension s'a de comunicar as persones afectades tà que la complisquen immediatament e tà que, en termini de quinze dies, poguen formular allegacions e presentar es documents e es justificacions qu'estimen apertientes.
Er organ competent a de ratificar o revocar era orde de suspension en termini de quinze dies posteriors ar acabament deth tramit d'audiéncia; en cas contrari, era orde demore automaticament sense efècte, sense perjudici que posteriorament se pogue dictar ua naua orde de suspension provisionau.
Un viatge transcorrut eth termini de dus mesi establit per article 205 sense que s'age sollicitat eth titol administratiu qu'abilite apertientament, sense que s'age efectuat era comunicacion requerida o sense que s'agen ajustat es òbres o es actuacions ath contengut d'aguesti, er organ competent, mejançant era resolucion deth procediment de restauracion, a d'acordar era demolicion des òbres, a cargue dera persona interessada, e a d'empedir definitivament es usatges a quini podien dar lòc.
S'ena suposicion que'n hè referéncia er apartat 1, era persona interessada non execute es mesures de restauracion acordades en termini d'un mes, er organ competent ne pòt ordenar era execucion forçosa.
Enes suposicions d'execucion subsidiària des mesures de restauracion acordades, era orde de restauracion que se dicte abilite entà executar es òbres que se'n tracte, e en cap cas non ei exigible sollicitar licéncia urbanistica.
Es ordes de restauracion e es obligacions derivades dera declaracion d'indemnizacion per damatges e perjudicis prescriuen passadi sies ans.
"g) Es suposicions tipificades per article 218.1."
Restauracion volontària dera realitat fisica o juridica alterada
"S'aplique ua reduccion deth 80% dera quantitat dera sancion apertienta, en cas des responsables dera comission d'ua infraccion urbanistica qu'abans qu'era resolucion pera quau s'acabe eth procediment de proteccion dera legalitat urbanistica correspondenta sigue fèrma en via administrativa restauren volontàriament era realitat fisica o juridica ar estat anterior ara alteracion, mejançant es operacions materiaus e juridiques apertientes.
Es infraccions urbanistiques tipificades per aguesta lei se sancionen damb es multes següentes:
Organs competents entà resòlver enes procediments sancionadors
Ena suposicion qu'era potestat de proteccion dera legalitat urbanistica sigue exercida pera administracion municipau, es organs competents entà resòlver enes procediments sancionadors son es següents:
Ena suposicion qu'era potestat de proteccion dera legalitat urbanistica sigue exercida pes organs deth departament competent en matèria d'urbanisme, an competéncia entà resòlver sus eth procediment sancionador:
S'es mesures de restauracion s'adòpten en d'auti procediments qu'es procediments sancionadors, es organs competents entà ordenar-les son er alcalde o alcaldessa, s'era administracion municipau exercís era potestat de proteccion dera legalitat urbanistica, e eth director o directora generau competent en matèria d'urbanisme, s'era Administracion dera Generalitat exercís aguesta potestat."
Enes suposicions regulades per article 216.1, es terminis de prescripcion dera infraccion e es règles de competéncia aplicables son es correspondents ara gravetat dera infraccion originària."
"Es municipis que se regissen per ues normes de planejament urbanistic dictades peth departament competent en matèria d'urbanisme entà remplaçar transitòriament era abséncia de planejament urbanistic generau municipau an eth termini de tres ans a compdar dera entrada en vigor d'aguestes normes entà elaborar e tramitar un plan d'ordenacion urbanistica municipau.
Se modifique era letra a der apartat 3 dera disposicion transitòria tresau deth tèxte rehonut dera Lei d'urbanisme, que rèste redigida dera manèra següenta:
Se modifique era disposicion transitòria quinzau deth tèxte rehonut dera Lei d'urbanisme, que rèste redigida dera manèra següenta:
"a) S'apliquen es disposicions reglamentàries vigentes en tot aquerò que non se i opòse, non la contradigue ne resulte incompatible.
Se modifique era disposicion finau cincau deth tèxte rehonut dera Lei d'urbanisme, que rèste redigida dera manèra següenta:
Autorizacion entà regular era incorporacion des naues tecnologies e entà dictar d'autes disposicions reglamentàries entà facilitar era aprobacion e era divulgacion des esturments urbanistics
Correspon ath Govèrn de regular per decrèt es matèries següentes:
"c) Es critèris qu'an de complir es esturments urbanistics entà concretar-ne es determinacions e entà precisar e unificar era aplicacion de concèptes normatius.
Se modifique era letra b der apartat 1 der article 32 dera Lei 31/2010, deth 3 d'agost, der Airau Metropolitan de Barcelona, que rèste redigida dera manèra següenta:
Entà possibilitar era execucion per fases des actuacions urbanistiques afectades per encastre d'aplicacion dera Lei 3/2009, deth 10 març, de regularizacion e melhora d'urbanizacions damb deficits urbanistics, se pòden establir per reglament es requisits que permeten era division des poligòns d'actuacion urbanistica correspondents en unitats de gestion urbanistica parciau, es mecanismes de compensacion entre es proprietaris afectats pes desequilibris entre es diuèrses unitats laguens deth madeish poligòn d'actuacion urbanistica e es garanties de besonh entà arténher eth repartiment equitatiu de beneficis e cargues derivats deth planejament urbanistic laguens de cada poligòn d'actuacion urbanistica.
Es plans de distribucion d'usatges e servicis de temporada des plages establissen es normes sus era explotacion des servicis que se pòden installar enes plages durant era temporada d'ostiu.
Eth venciment d'aguest termini sense que s'age notificat era resolucion exprèssa correspondenta legitime ara persona interessada tà enténer desestimada era sua sollicitud per silenci administratiu.
Procediment especiau de modificacion des plans directors urbanistics entà deishar sense efècte o redusir era delimitacion e era ordenacion d'airaus residenciaus estrategics determinadi
Aguesta resolucion ei vigenta a compdar de londeman d'auer estat publicada en Diari Oficial de la Generalitat de Catalunya.
Es persones titulares de licéncies d'òbres en vigor, autrejades de conformitat damb era normativa tecnica en matèria d'edificacion e d'abitatge anteriora ara normativa aplicabla ara entrada en vigor d'aguesta lei, pòden sollicitar era prorròga dera vigéncia enes circonstàncies següentes:
a) Se, dempús d'auer iniciat era execucion des òbres autorizades, non pòden acabar-les enes tèrmes fixadi per motiu dera conjuntura actuau de crisi economica en sector dera construccion.
Regim transitòri en matèria de resèrves de solèr tà abitatges de proteccion publica
Es modificacions des esturments de planejament urbanistic generau aprovades iniciaument abans dera entrada en vigor d'aguesta lei que compòrten un increment deth tet edificable, dera densitat d'usatge residenciau o dera intensitat der usatge industriau, o era transformacion des usatges establidi abans, se contunhen regint pera normativa anteriora per çò que hè ar establiment deth percentatge de cession de solèr damb profitament qu'establís er article 99 deth tèxte rehonut dera Lei d'urbanisme.
Es modificacions des esturments de planejament generau aprovadi definitivament de conformitat damb era normativa anteriora que s'apròven iniciaument a compdar dera entrada en vigor dera presenta lei e que compòrten un increment deth tet edificable de sectors de solèr urbanizable an d'establir eth percentatge de cession deth 15% der increment de profitament urbanistic, ath delà dera cession ordinària que corresponie ath sector.
Se deròguen es disposicions legaus e reglamentàries següentes:
Suspension d'eficàcia temporau der article 114 deth tèxte rehonut dera Lei d'urbanisme
A compdar dera entrada en vigor d'aguesta lei, eth comput des terminis entà avertir ara administracion competenta tà presentar era huelha de presatge correspondenta e tà adreçar-se ath Jurat d'Expropiacion de Catalonha tà que fixe eth prètz just establidi per article 114.1 e 2 deth tèxte rehonut dera Lei d'urbanisme demoren suspenudi enquiath 31 de deseme de 2013.